આવી જ રીતે ફિલ્મી અદાકારો, રાજકીય પ્રતિભાઓ અને હવે તો કવિઓ તથા સાહિત્યકારો પણ પોતાની પ્રજાકીય છબી અને પબ્લીક ઈમેજ બનાવવા માટે વિધિવત્ કનસલ્ટિંગ કંપનીઓને કોન્ટ્રાક્ટ આપવા લાગ્યા છે કે કેવી રીતે ક્યારેક સારા અને ક્યારેક ખરાબ સમાચારો છપાવડાવીને હંમેશ સમાચારોમાં રહેવું, નવા નવા સોફ્ટવેરના ઉપયોગથી જનમતને પોતાની તરફેણમાં સાનુકૂળ કરાવવો, જનમત સાનુકુળ કરવા માટેની એજન્સીઓ રચાઈ ચૂકી છે જે મોટી મોટી ફી લે છે કે કેવી રીતે કોઈને રોજિંદી ચર્ચાનો વિષય બનાવ્યે રાખવા અને જે તે વિષયના નિષ્ણાંતોથી તમારી કારકિર્દી પર ઉચ્ચ પ્રકારના ટીકાત્મક લેખો છપાવડાવીને સમીક્ષા કે ટિપ્પણીઓની ભરમારથી તમારૃં કદ ઊંચુ કરવું, નામના કે ખ્યાતિ માટેના પ્રયત્નો કરવા વિ. વિ. આ એજન્સીઓની સેવાઓ છે.